สาม 9 สู่ความมั่นคั่งในทองคำตอนที่ 5
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...นพ.กฤชรัตน์ หิรัญยศิริ
คําที่ 5 ที่นักลงทุนในทองคำควรเข้าใจคือ คำว่า Trend (แนวโน้มของราคาทองคำ) ก่อนที่เราจะลงทุนในทองคำ เราจะต้องศึกษาให้เข้าใจก่อนว่า ราคาทองคำนั้นขึ้นหรือลงเพราะอะไร ด้วยปัจจัยอะไร และสิ่งที่ขาดไม่ได้เลยในการลงทุนยุคปัจจุบันคือ การวิเคราะห์ทางเทคนิค นั่นหมายความว่า ท่านจะต้องเข้าใจในสิ่งที่เป็นไปของราคาโดยใช้หลักสถิติ และมีความเชื่อกันว่ามวลชนมักจะทำในรูปแบบที่ซ้ำเดิม ซึ่งเราเรียกการวิเคราะห์แบบนี้ว่า การวิเคราะห์ทางเทคนิค และหัวใจของการวิเคราะห์นี้อยู่ที่ความเข้าใจว่าทองคำควรจะมีแนวโน้มเป็นอย่างไร โดยแนวโน้มจะมี 3 แบบ คือ
1.แนวโน้มขาขึ้น
2.แนวโน้มขาลง
3.แนวโน้มไร้ทิศทาง (Side Way)
ผมคงไม่ลงลึกถึงว่าจะลากเส้นอะไรอย่างไร เอาเป็นว่าแนวโน้มเป็นสิ่งที่นักลงทุนจะต้องควรรู้และเข้าใจ และต้องปฏิบัติตามโดยมีคำกล่าวว่า การลงทุนที่ดีจะต้องลงทุนตามแนวโน้ม อย่าฝืนแนวโน้ม
วิเคราะห์ทิศทางราคาทองคำทางเทคนิค
ราคาทองคำดีดตัวขึ้นมาปิดที่ระดับ 1,128 เหรียญสหรัฐในคืนวันพฤหัสบดี โดยที่ตลาดในวันศุกร์หยุดเนื่องจากเป็นวัน Good Friday ราคาได้ดีดตัวทะลุแนวต้านสำคัญที่ระดับ 1,120 เหรียญสหรัฐขึ้นมา และเกิดการซื้อตาม ทำให้ดันราคาขึ้นไปทำจุดสูงสุดที่ระดับ 1,128 เหรียญสหรัฐ โดยมายืนอยู่เหนือเส้นค่าเฉลี่ยทุกเส้น ในขณะที่ Oscillator ในรายวันและรายชั่วโมงเป็นสัญญาณบวก MACD เริ่มตัดขึ้น จึงวิเคราะห์ได้ว่าในระยะสั้นจะเป็นเส้นทางขาขึ้น 12 วัน โดยจะมีแนวต้านถัดไปที่ระดับ 1,130 และ 1,150 เหรียญสหรัฐ ตามลำดับ แนวรับด้านล่างจะเป็นจุดที่เส้นค่าเฉลี่ยมากองรวมกันที่ระดับ 1,110 เหรียญสหรัฐ ในขณะที่ทิศทางในระยะปานกลางและระยะยาวยังเป็น Side Way จนกว่าราคาทองคำจะขึ้นไปยืนเหนือระดับ 1,130 เหรียญสหรัฐ ได้มากกว่า 1 สัปดาห์ ดังนั้นโอกาสที่จะเป็นการขึ้นแบบสั้นแล้วตกกลับมาที่บริเวณแนวรับก็จะเป็นไปได้ ขอให้นักลงทุนเข้าใจและระมัดระวังในการลงทุน โดยบริหาร Port ให้เหมาะสมกับตลาด ขอให้นักลงทุนโชคดีในการลงทุน สนใจการลงทุน Gold Futures ติดต่อ MTS Gold Future 022225959 โดยทางบริษัทได้เปิดสาขาใหม่แล้วที่ Central World สำหรับทองคำแท่ง